แนวโน้มดัชนีเช้าลุ้นขึ้นตามตลาดตปท.
นักวิเคราะห์ฯคาดตลาดหุ้นไทยเช้านี้แกว่งตัวขึ้น เหตุตลาดต่างประเทศค่อนข้างดี ตลาดภูมิภาคส่วนใหญ่ปรับตัวขึ้น คงเป็นผลจากการลงทุนทั่วโลกเริ่มกลับมา และการบริโภคของจีนยังขยายตัวในอัตราที่น่าพอใจ&nbsp;นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้น่าจะแกว่งตัวขึ้นได้ เนื่องจากตลาดต่างประเทศค่อนข้างดี โดยตลาดหุ้นอื่นในภูมิภาคเอเชียเช้านี้ส่วนใหญ่จะปรับตัวขึ้น ซึ่งคงเป็นผลจากที่การลงทุนทั่วโลกเริ่มกลับมา และการบริโภคของจีนก็ยังมีการขยายตัวในอัตราที่น่าพอใจ แม้ว่าทางการจีนจะมีการชะลอความร้อนแรงทางเศรษฐกิจ
2 มี.ค. 2553

นักวิเคราะห์ฯคาดตลาดหุ้นไทยเช้านี้แกว่งตัวขึ้น เหตุตลาดต่างประเทศค่อนข้างดี ตลาดภูมิภาคส่วนใหญ่ปรับตัวขึ้น คงเป็นผลจากการลงทุนทั่วโลกเริ่มกลับมา และการบริโภคของจีนยังขยายตัวในอัตราที่น่าพอใจ นายจักรกริช เจริญเมธาชัย รองกรรมการผู้จัดการ ฝ่ายกลยุทธ์การลงทุน บล.โกลเบล็ก กล่าวว่า ตลาดหุ้นไทยเช้านี้น่าจะแกว่งตัวขึ้นได้ เนื่องจากตลาดต่างประเทศค่อนข้างดี โดยตลาดหุ้นอื่นในภูมิภาคเอเชียเช้านี้ส่วนใหญ่จะปรับตัวขึ้น ซึ่งคงเป็นผลจากที่การลงทุนทั่วโลกเริ่มกลับมา และการบริโภคของจีนก็ยังมีการขยายตัวในอัตราที่น่าพอใจ แม้ว่าทางการจีนจะมีการชะลอความร้อนแรงทางเศรษฐกิจ
อย่างไรก็ดี ตลาดบ้านเราก็จะยังถูกกดดันด้วยปัจจัยทางการเมือง ทั้งเรื่องของการชุมนุมของกลุ่มคนเสื้อแดง และเหตุการณ์การวางระเบิดหลายจุดในกทม.ช่วงวันหยุดที่ผ่านมา อาจจะทำให้นักลงทุนเทรดหุ้นด้วยความระวังมากขึ้น นอกจากนี้เชื่อว่าหุ้น ADVANC, SHIN และ THCOM อาจจะโดนขายหนักเป็นผลสืบเนื่องจากคดียึดทรัพย์ และอาจจะกดดันตลาดฯด้วย
พร้อมให้กรอบการแกว่งไว้ที่ 715-730 จุด ด้านกลยุทธ์แนะแค่"เทรดดิ้ง"